Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 252/11)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”Mosel”

PDO-DE-A1270-AM01

Tiedonannon päivämäärä: 5.4.2022

HYVÄKSYTYN MUUTOKSEN KUVAUS JA PERUSTELUT

1. Viinin/rypäletuotteiden kuvaus ja analyyttiset ja/tai aistinvaraiset ominaisuudet

Kuvaus:

Dornfelder-rypälelajikkeesta peräisin olevan laatuviinin luonnollisen vähimmäisalkoholipitoisuuden tai rypälemehun vähimmäispainon muuttaminen (aiemmin tuote-eritelmän 5.1 kohdassa ja tulevassa 3.2 kohdassa) poikkeuksellisten sääolojen vuosina.

Dornfelder-rypälelajikkeesta peräisin olevan laatuviinin vakioarvot: potentiaalinen alkoholipitoisuus 8,8 tilavuusprosenttia / 68 Öchsle-astetta.

TÄYDENNYS:

”Dornfelder-rypälelajikkeen luonnollinen vähimmäisalkoholipitoisuus / rypälemehun vähimmäispaino voidaan vahvistaa tunnustetun Mosel-tuottajaryhmän hallituksen päätöksellä 8,3 tilavuusprosentin alkoholipitoisuudeksi / 65 Öchsle-asteeksi poikkeuksellisten sääolojen vuosina. Tämä määräys koskee ainoastaan kulloinkin päättynyttä viinivuotta. Tuottajaryhmän päätös julkaistaan asianmukaisella tavalla.”

Eri tuotteet mainitaan nimeltä ja samalla esitetään niiden luonnollinen vähimmäisalkoholipitoisuus / rypälemehun vähimmäispaino sekä aistinvarainen kuvaus.

TÄYDENNYS:

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Perustelut:

Dornfelder-rypälelajikkeen vähimmäisalkoholipitoisuutta / rypälemehun vähimmäispainoa alennetaan hieman, jotta sato voidaan korjata aikaisemmin ja näin minimoida uusista haitallisista organismeista aiheutuvat kielteiset vaikutukset. Esimerkiksi vuonna 2014 kirsikkaetikkakärpänen muodosti uhan varhain kypsyneille punaisille rypälelajikkeille. Sadonkorjuun kanssa odottelu aiemmin sovelletun rypälemehun vähimmäispainon vuoksi aiheuttaa tällaisina vuosina riskin sadon merkittävistä laadullisista ja määrällisistä menetyksistä.

Aistinvaraisia kuvauksia on täsmennetty, jotta ne kuvaisivat paremmin eri tuotteita.

Ilman väkevöimistä saatujen viinien kokonaisalkoholipitoisuuden täydentämisessä hyödynnetään EU:n asetukseen sisältyvää joustolauseketta.

2. Alueen rajaus

Kuvaus:

Suojatun alkuperänimityksen ”Mosel” alue rajataan uudelleen.

TÄYDENNYS:

Yksittäiset kunnat, mukaan lukien maa-alueet ja niiden rekisterinumerot, luetellaan.

Tarkka rajaus esitetään kartoissa, joista ilmenevät mainittujen kuntien lohkokohtaisesti rajatut viinitarhat ja jotka ovat nähtävillä osoitteessa www.ble.de/eu-qualitaetskennzeichen-wein.

Perustelut:

Suunniteltu alueen rajaaminen ei näin ollen ole mielivaltaista, vaan se on tarpeen, jotta vältytään aiheuttamasta merkittävää haittaa viininviljelylle ja maataloudelle, yhteiskunnalle, luonnon tasapainolle ja Moselin alueen historialliselle kulttuurimaisemalle.

Alueen rajaamisen syyt selitetään tarkemmin jäljempänä.

Viininviljelyssä toteutetut kasvinsuojelutoimenpiteet eivät aina ole muille viljelmille soveltuvia. Niiden käyttö edellyttää sen vuoksi suljettuja viinialueita laadun varmistamiseksi.

Kasvinsuojelutoimenpiteet ovat välttämättömiä viininviljelyssä, mutta ne eivät aina sovi yhteen muiden viljelmien kanssa. Viinitarhojen ja muiden käyttötarkoitusten (esim. laidunmaa, peltoviljely, hedelmien ja vihannesten viljely) rinnakkainen vuorottelu aiheuttaa usein ongelmia, joita on pyrittävä mahdollisuuksien mukaan välttämään:

— Mitä suljetumpi viinialue on ja mitä vähemmän viininviljelyn ja muiden käyttötarkoitusten (peltoviljely, hedelmien viljely, laidunmaa jne.) välillä on yhtymäkohtia, sitä vähemmän viinien viljelyyn ja laatuun kohdistuu kielteisiä vaikutuksia.

Tämä johtuu viininviljelyn erityisvaatimuksista etenkin kasvinsuojelun osalta. Monilla Moselin historiallisilla ja jyrkkärinteisillä alueilla kasvinsuojeluaineita ruiskutetaan helikoptereista, mihin liittyy sekä teknisten että fysikaalisten seikkojen vuoksi suurempi tuulikulkeuman riski kuin maasta käsin tapahtuvassa levityksessä. Helikopterilla tapahtuvan ruiskutuksen onnistumista edesauttaa se, että ruiskutus tapahtuu rinteitä pitkin pitkissä ja suorissa urissa. Tämä edellyttää yhtenäistä viinialuetta.

Maan- ja viininviljelijöiden on estettävä kasvinsuojeluaineiden leviäminen muille viljelmille ja muille kuin kohdealueille muun muassa noudattamalla asianmukaisia etäisyyksiä. Siksi viiniköynnöksiä ei voida ruiskuttaa lähellä viinitarhan rajaa, mikä tekee viljelyn mahdottomaksi. Sama koskee viinitarhojen vieressä olevia pelto-, laidun- ja hedelmäalueita. Hajautettu viininviljely aiheuttaa taloudellisia tappioita kaikille viljelijöille. Ongelma on erityisen ilmeinen alueilla, joilla käytetään helikoptereita, koska helikopterien on tuulikulkeuman suuren riskin vuoksi noudatettava erityisen pitkiä etäisyyksiä. Jos viinitarhoja siirretään muualle, entisistä viinitarhoista tulee muita kuin kohdealueita, joihin on pidettävä etäisyyttä. Siirtämisestä aiheutuu näin ollen taloudellista haittaa jäljelle jääville viinitarhoille.

— Jos aineita kulkeutuu ammattimaisesta käytöstä huolimatta muuhun käyttöön tarkoitetuille viereisille maapalstoille, tästä voi aiheutua vahinkoa muun kuin kohdealueen kasveille ja laadun tai tuotteen markkinoitavuuden heikentymistä kasvinsuojeluainejäämien vuoksi. Viininviljelyssä, peltoviljelyssä ja hedelmien viljelyssä käytettävissä kasvinsuojeluaineissa saattaa olla merkittäviä eroja, etenkin niiden käyttökohteiden, viljelykasvikohtaisten lupien ja varoaikojen osalta. Jos aineet, joita kulkeutuu hyvän käytännön noudattamisesta huolimatta viereisille viljelmille, eivät ole sallittuja näillä viljelmillä, niillä viljellyt tuotteet saatetaan todeta markkinoille kelpaamattomiksi tarkkoihin analyyseihin ja alhaisiin enimmäisjäämämääriin perustuvissa jäämätutkimuksissa. Käytännössä tällaisia tapauksia havaitaan toistuvasti. Vaikka saastuttajan voidaan katsoa olevan vastuussa tällaisista vahingoista, reuna-alueiden osuus voidaan minimoida ja samalla välttää ongelmia säilyttämällä suljetut viininviljelyalueet.

Väestön ja luonnon tasapainon suojelu asianmukaisesti hoidettujen jyrkkärinteisten alueiden avulla

Jyrkkärinteisillä alueilla on nykyään keskeinen rooli eroosiolta ja valumiselta suojautumisessa. Pengerretyt viinitarhat ja viinitarhojen muurit estävät pintaveden valumisen putoamislinjalla. Viiniköynnökset ja istutukset vakauttavat maaperää, ja niitä ylläpidetään jatkuvalla hoitotyöllä. Asianmukaisella maaperän hoidolla huolehditaan maaperän hyvästä rakenteesta ja veden tehokkaasta imeytymisestä maaperään. Yhdessä näillä toimilla minimoidaan eroosiota, lievennetään rankkasateiden vaikutuksia ja estetään ravinteiden (etenkin fosfaatin) valuminen pintavesiin. Ilman aktiivista hoitoa penkereet ja muurit sortuisivat. Maaperä pensastuisi, ja sen hedelmällisyys ja rakenne kärsisivät. Seurauksina olisivat eroosio, maaperän ja ravinteiden huuhtoutuminen ja maanvyörymät rankkasateella. Tämä aiheuttaisi vaaraa ja vahinkoja sekä asukkaille että liikenteelle.

Monet hoito- ja suojelumenetelmät ovat viininviljelyssä toteuttamiskelpoisia tai tehokkaita vain yhtenäisellä viinialueella.

— Kestävät kasvinsuojelustrategiat, joilla on laadullisia, ekologisia ja taloudellisia hyötyjä, ovat tärkeitä korkealaatuisten viinien kestävän tuotannon varmistamiseksi.

— Laajalti käytetyt ja vuosien saatossa vakiintuneet menetelmät, kuten feromonien käyttö rypäletarhakääriäisten torjuntaan. Se toimii vain suurilla yhtenäisillä viininviljelyalueilla, koska vain niiden yhteydessä voidaan käyttää häirintämenetelmää, jolla estetään tämän tuhohyönteisen lisääntyminen viinitarhan ulkopuolella ja sen lentäminen viininviljelyalueille. Näin pystytään välttämään myös kallista kaksoisripustusta reuna-alueilla (muihin viljelykasveihin, käyttötarkoituksiin tai kasvustoihin rajoittuvilla alueilla). Lisäksi yhtenäisen pinta-alan on Rheinland-Pfalzissa oltava vähintään kaksi hehtaaria, jotta viininviljelyssä käytettäville bioteknisille kasvinsuojelumenetelmille voidaan saada tukea EULLE-kehitysohjelmasta, joka kattaa ympäristötoimenpiteet, maaseudun kehittämisen, maatalouden ja elintarvikkeet. Jos lohkojen pinta-ala jää alle näiden kahden hehtaarin yksittäisten viinitarhojen siirtymisen seurauksena, jäljelle jäävät viinitarhat eivät enää ole oikeutettuja aluejärjestön (Regionaler Abreitskreis, RAK) myöntämään tukeen, mikä aiheuttaa taloudellista vahinkoa viljelijöille. Ilman taloudellista tukea biotekninen kasvinsuojelu ei nykyisin ole taloudellisesti kannattavaa. Tämän seurauksena hyönteismyrkkyjen käyttö lisääntyy, mikä puolestaan vaikuttaa kielteisesti luonnon tasapainoon.

— Suljetut viinialueet ovat niin teknisesti kuin taloudellisesti tarpeen ainoana tehokkaana suojelukeinona torjuttaessa vahinkoja, joita linnut aiheuttavat syömällä kypsiä rypäleitä.

— Suljetut viinialueet auttavat myös ehkäisemään riistavahinkoja:

Kannan rajoittaminen on viininviljelyn näkökulmasta tarpeen, koska viinitarhojen riistavahinkoja ei korvata Rheinland-Pfalzissa. Näin vähennetään lisäksi ilmoitusvelvollisuuden piiriin kuuluvan ja karjankasvatukselle Saksassa merkittävän riskin aiheuttavan afrikkalaisen sikaruton esiintymisriskiä. Villisikojen torjuntaan on paremmat mahdollisuudet, ja se on vähemmän työlästä suljetulla viinialueella kuin alueilla, joilla esimerkiksi viini-, pelto- ja hedelmäviljelmät vuorottelevat, sillä viimeksi mainitut tarjoavat villisioille suojaisia alueita ja ravinnon lähteitä.

— Kun otetaan huomioon, että viinitarhojen pisarakastelua käytetään yhä enemmän erityisesti taimien kohdalla viiniköynnösten juurtumisen parantamiseksi, suljetuista viinialueista on merkittävää etua kasteluun tarvittavan infrastruktuurin (kaivot, putkistot jne.) rakentamisessa ja käytössä. Näin sekä veden yhteishankinnoista että kuljetus- ja jakeluverkostojen yhteiskäytöstä saadaan tehokkaampaa ja edullisempaa.

— Viininviljelyn hoitovaatimukset eroavat esimerkiksi peltoviljelystä etenkin Moselin jyrkkärinteisillä alueilla. Jos näitä alueita ei enää käytettäisi viininviljelyyn, vaarana olisi alueen pensastuminen, koska näitä tuotantoalueita ei ole suunnattu maanviljelyyn tai laiduntamiseen. Näillä viljelemättömillä alueilla isäntäkasvien, kuten karhunvatukoiden, leviämisen seurauksena ei-toivotut tuholaiset, kuten kirsikkaetikkakärpäset, voivat vallata alaa ja puolestaan uhata viereisten viinitarhojen rypäleiden terveyttä ja laatua.

Historiallinen kulttuurimaisema perinteisine viinitarhoineen on tunnusomainen suojatulle alkuperänimitykselle ”Mosel” ja sen maineelle.

— Moselin laakson rinteillä sijaitsevat yhtenäiset viinitarha-alueet, jotka ovat jo vuosisatojen ajan myötäilleet joen uomaa ja luonnollista pinnanmuodostusta, leimaavat maisemaa ja sen myötä viinialueen luonnetta alueen asukkaiden, viinialan toimijoiden, ammattilaisten ja myös kuluttajien mielissä.

— Viininviljelyn siirtäminen perinteisille peltomaille muuttaisi vuosisatojen saatossa muokkautunutta maisemaa ja sen myötä historiallista kulttuurimaisemaa.

— Tämä kulttuurimaisema toimii yhtä hyvin viinimainosten kulissina kuin matkailuvalttina. Näin se turvaa monien matkailualalla toimivien yritysten, kuten ravintola- ja hotellialan yritysten, taloudellisen perustan. Jos tuote-eritelmässä ei rajattaisi aluetta ja viinitarhojen annettaisiin siirtyä peltoalueille, monia perinteisiä viinitarhoja uhkaisi edellä mainittu ei-toivottu pensastuminen, koska ne eivät sovellu muuhun käyttöön kuin viininviljelyyn pienen kokonsa, ominaisuuksiensa ja usein huonon saavutettavuutensa vuoksi. Ympäristövaikutusten lisäksi tällä pensastumisella olisi myös taloudellisia seurauksia, sillä valtaosa matkailijoista ei pidä tällaista maisemaa visuaalisesti houkuttelevana.

— Moselin varrella on 13 historiallista viinitarhojen leimaamaa maisemakokonaisuutta. Ne muodostavat ytimen Moselin laakson kulttuurimaiseman historiallisia viinitarhoja (”Historische Weinberge der Kulturlandschaft Moseltal”) koskevalle hakemukselle, jonka Weltkulturerbe Moseltal e.V. -yhdistys esitti vuonna 2021 Rheinland-Pfalzin osavaltiolle. Hakemuksen tavoitteena on näiden viinitarhojen leimaamien historiallisten maisemien ottaminen Saksan liittotasavallan alustavaan luetteloon ja sitä kautta alueiden hyväksyminen Unescon maailmanperintökohteeksi. Viinitarhojen hyväksymiseksi Unescon maailmanperintökohteeksi on varmistettava, että kyseisten viinitarhojen hoitamista jatketaan. Jotta Unescon arviointimenetelmässä ei syntyisi kielteistä kuvaa, olisi pyrittävä kaikilta osin ja parhaalla mahdollisella tavalla välttämään tähänastisen kulttuurimaiseman muuttamista.

— Monet viinit, jotka on esitetty ammattijulkaisuissa ja jotka korostavat sen vuoksi suojatun alkuperänimityksen ”Mosel” kansallista ja kansainvälistä tunnettuutta ja mainetta, ovat usein peräisin perinteisiltä jyrkkärinteisiltä alueilta (esim. Wehlener Sonnenuhr, Erdener Prälat, Bernkasteler Doctor, Brauneberger Juffer, Winninger Uhlen jne.). Moselin jyrkkärinteisillä alueilla auringonvalon suotuisa määrä ja yleensä karu maaperä saavat aikaan erityiset viljelyolosuhteet, joissa tuotetaan laadultaan erinomaisia viinejä.

— Näiden tekijöiden ansiosta kauppiaiden ja kuluttajien suhtautuminen suojattuun alkuperänimitykseen ”Mosel” on tunnepohjaisesti myönteistä. Ostaessaan ja nauttiessaan Mosel-viinejä kuluttajat yhdistävät niihin mielikuvan erityisesti tunnetuista rinteistä. Jotkut saattavat ajatella tässä yhteydessä lomaa ja kaunista maisemaa. Tämä tekee suojatusta alkuperänimityksestä ”Mosel” omaleimaisen ja ainutlaatuisen.

Edellä esitetyistä syistä on selvää, että viinitarhojen hoidosta yhtenäisillä alueilla on monia erilaisia etuja viininviljelyalueiden omistajille ja hoitajille sekä ympäristölle ja yhteiskunnalle. Tästä syystä yksittäisten hajautettujen viinitarhojen määrä ei saisi kasvaa nykyisestä tällaisista tarhoista aiheutuvien moninaisten haittojen vuoksi, joita tässä on kuvattu.

3. Viininvalmistuksessa käytettävä rypälelajike

Kuvaus:

Tuote-eritelmän 7 kohdassa (tulevassa 8 kohdassa) on ilmoitettu seuraavat rypälelajikkeet:

Valkoviinit

Arnsburger, Auxerrois, Bacchus, Bronner, Cabernet Blanc (vain Saarland), Chardonnay, Ehrenbreitsteiner, Ehrenfelser, Faberrebe, Findling, Gelber Muskateller, Goldriesling, Grauer Burgunder, Grüner Veltliner, Huxelrebe, Johanniter, Juwel, Kerner, Kernling, Merzling, Morio-Muskat, Müller-Thurgau, Muskat-Ottonel, Optima, Ortega, Perle, Phoenix, Prinzipal, Regner, Reichensteiner, Rieslaner, Roter Elbling, Roter Muskateller, Roter Traminer, Saphira, Sauvignon Blanc, Scheurebe, Schönburger, Solaris, Weißer Burgunder, Weißer Elbling, Weißer Riesling.

Puna- ja roseeviinilajikkeet

Accent, Acolon, Blauer Frühburgunder, Blauer Limberger, Blauer Portugieser, Blauer Spätburgunder, Bolero, Cabernet Cortis, Cabernet Cubin, Cabernet Dorio, Cabernet Dorsa, Cabernet Mitos, Cabernet Sauvignon, Dakapo, Domina, Dornfelder, Dunkelfelder, Merlot, Müllerrebe, Prior, Regent, Rondo, Rubinet, Saint-Laurent, Syrah.

TÄYDENNYS:

Lisätään seuraavat lajikkeet:

Valkoviinilajikkeet

Albalonga, Blauer Silvaner, Calardis Blanc, Felicia, Freisamer, Früher Malingre, Früher roter Malvasier, Goldmuskateller, Helios, Hibernal, Hölder, Kanzler, Muscaris, Nobling, Orion, Osteiner, Rosa Chardonnay, Roter Gutedel, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Septimer, Siegerrebe, Silcher, Silvaner, Sirius, Souvignier Gris, Staufer, Trebbiano di Soave, Villaris, Weißer Gutedel, Würzer.

Puna- ja roseeviinilajikkeet

Allegro, Baron, Blauburger, Blauer Zweigelt, Cabernet Cantor, Cabernet Carbon, Cabernet Carol, Cabernet Franc, Cabertin, Calandro, Deckrot, Domina, Färbertraube, Frühburgunder, Hegel, Helfensteiner, Heroldrebe, Monarch, Muskattrollinger, Neronet, Palas, Pinotin, Piroso, Reberger, Rosenmuskateller, Rotberger, Tauberschwarz, Wildmuskat.

Rypälelajikkeita täydennetään niiden synonyymeillä.

Perustelut:

Aiempi rypälelajikkeiden luettelo on puutteellinen. Sitä täydennetään, koska kaikki tässä tähän mennessä luokitellut rypälelajikkeet ja niiden synonyymit olisi mainittava.

4. Unionin tai kansallisen lainsäädännön nojalla sovellettavat vaatimukset

Kuvaus:

Tuote-eritelmän 10 kohdassa esitetään muut merkintävaatimukset.

Pienemmät maantieteelliset yksiköt:

TÄYDENNYS:

Viinitarharekisteri sisältää lisäksi luettelon pienemmille maantieteellisille yksiköille hyväksyttyjen alueiden, viinitarharyhmien ja yksittäisten viinitarhojen sekä sarkojen nimistä. Viinitarharekisteriin on merkitty tilojen ja alueiden rajat maarekisterimerkintöjen mukaan (maa-alue, pelto, sarka ja palsta). Rekisterin hallinnoinnista vastaa Rheinland-Pfalzin maatalouskamari. Saarlandissa sitä hallinnoidaan asetuksen Verordnung über die Abgrenzung der Weinbaugebiete im Saarland (viininviljelyalueiden rajaamisesta Saarlandissa annetun asetuksen) mukaisesti. Viinitarharekisterin perustaminen ja ylläpitäminen perustuvat seuraavaan lainsäädäntöön:

— Weingesetz (viinilaki), 23 §:n 3 ja 4 momentti

— Weinverordnung (viiniasetus), 29 §

— Landesgesetz über die Festsetzung von Lagen und Bereichen und über die Weinbergsrolle (osavaltion viinitarhalaki)

— Verordnung über die Abgrenzung der Weinbaugebiete im Saarland (viininviljelyalueiden rajaamista Saarlandissa koskeva asetus), annettu 2. kesäkuuta 2006

— Landesverordnung über Zuständigkeiten nach dem Gebiet des Weinrechts (osavaltion asetus toimivallasta viinilainsäädännön alalla), 2 §:n 16 momentti.

Pienten maantieteellisten yksiköiden rajaamisen muuttaminen on sallittua vain Weingesetz-lain 22g §:n mukaisten toimivaltaisten organisaatioiden suostumuksella. Weingesetz-lain 22g §:n mukaisten toimivaltaisten organisaatioiden on ilmoitettava kaikista muutoksista liittovaltion maatalous- ja elintarvikevirastolle.

Perustelut:

Merkintöjä koskevia säännöksiä on täydennettävä suppeammilla maantieteellisillä nimillä voimassa olevan lainsäädännön mukaisesti.

5. Tarkastusviranomainen

Kuvaus:

Täydennetään mainittuja valvontaviranomaisia ja niiden tehtäviä.

TÄYDENNYS:

Maatalouskamaria avustaa tarkastuksessa

Landesuntersuchungsamt Rheinland-Pfalz (Rheinland-Pfalzin alueellinen tutkintavirasto) Mainzer Straße 112 56068 Koblenz

P. 02 61/91 49-0

F. 02 61/91 49 19-0

Sähköpostiosoite: poststelle@lua.rlp.de

Saarlandin osalta:

Landwirtschaftskammer für das Saarland (Saarlandin osavaltion maatalouskamari) In der Kolling 310 66450 Bexbach

P. 06 82 6/82 89 5-0

F. 06 82 6/82 89 5-60

Sähköpostiosoite: info@lwk-saarland.de

Maatalouskamaria avustaa tarkastuksessa

Landesamt für Verbraucherschutz (osavaltion kuluttajansuoja-asioiden virasto) Konrad-Zuse-Straße 11 66115 Saarbrücken

P. 06 81/99 78-0

F. 06 81/99 78-45 49

Sähköpostiosoite: poststelle@lav.saarland.de

Perustelut:

Landesuntersuchungsamt Rheinland-Pfalz (Rheinland-Pfalzin osavaltion alueellinen tutkintavirasto) ja Landesamt für Verbraucherschutz Saarland (Saarlandin osavaltion kuluttajansuoja-asioiden virasto) on lisättävä valvontaviranomaisiksi, koska ne suorittavat valvontatehtäviä tällä alalla. Saarlandin osalta Saarlandin maatalouskamarin osoite on muuttunut.

6. Muuta

Kuvaus:

EU:n vaatimusten mukaiset toimitukselliset muutokset.

Perustelut:

Toimituksellisia muutoksia oli tehtävä EU:n vaatimusten noudattamiseksi.

YHTENÄINEN ASIAKIRJA

1. Nimi/nimet

Mosel

2. Maantieteellisen merkinnän tyyppi

SAN – suojattu alkuperänimitys

3. Viinialan tuotteiden luokat

1. Viini

5. Laatukuohuviini

8. Helmeilevä viini

4. Viinin/viinien kuvaus

1. Valkoiset laatuviinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Valkoviinien väri vaihtelee yleensä vaaleanvihreästä voimakkaan tummaan kultaan. Aromit vaihtelevat useimmiten raikkaista ja hedelmäisistä kukkaisiin ja mausteisiin. Suuri osa valkoviineistä on yhdestä lajikkeesta kypsytettyjä ja ilmentää sen vuoksi yleensä eri viiniköynnöslajikkeiden ominaispiirteitä. Valkoviinien maku vaihtelee useimmiten herkästä runsaaseen ja niiden happorakenne hienosta voimakkaaseen. Viineissä voi kypsytyksestä riippuen olla myös paahteisuutta ja hienostuneita tai voimakkaita fenolisia aromeja. Etenkin viiniköynnöslajikkeen Riesling aromit ja mineraalisuus ilmentävät Moselin maaperän erilaisia koostumuksia.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

2. Punaiset laatuviinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Punaviinien väri vaihtelee viiniköynnöslajikkeesta riippuen useimmiten haaleanpunaisesta aina syvän sinertävään tai violettiin ja viinin vanhenemisen myötä myös hentoihin ruskean vivahteisiin. Niiden aromit ovat yleensä hedelmäisiä, marjoja ja punaisia hedelmiä muistuttavine vivahteineen. Aromeissa voi olla myös mausteisia ja multaisia vivahteita. Kypsytystavasta riippuen niissä voi olla myös paahteisuutta ja suklaisia vivahteita. Niiden maku vaihtelee useimmiten herkästä runsaaseen ja niiden happorakenne samettisesta raikkaaseen.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

3. Rosee-laatuviinit, Weißherbst-viinit, Blanc de Noir -viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Roseeviinien ja Weißherbst-viinien väri vaihtelee pääsääntöisesti heikosta voimakkaan vaaleanpunaiseen. Blanc de Noir -viinit ovat valkoviinien värisiä. Niiden aromit vaihtelevat useimmiten raikkaista ja hedelmäisistä hienovaraisen mausteisiin. Niille ovat tunnusomaisia punaisten marjojen ja punaisten hedelmien vivahteet. Blanc de Noir -viineissä voi olla myös siemenhedelmien ja luumarjojen pehmeiden aromien vivahteita. Niiden maku vaihtelee yleensä herkästä runsaaseen ja happorakenne hienosta voimakkaaseen.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

4. Rotling-laatuviinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Rotling-viinien väri vaihtelee pääsääntöisesti heikosta voimakkaan vaaleanpunaiseen. Niiden aromit ovat tavallisesti hedelmäisiä tai toisinaan hienovaraisen mausteisia, ja niissä on marjojen, siemenhedelmien ja sitrushedelmien vivahteita. Niiden maku vaihtelee yleensä herkästä runsaaseen, ja niillä on raikas happorakenne.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Arvomerkinnällä Kabinett varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Kabinett” varustetut Mosel-viinit ovat yleensä raikkaita ja hedelmäisiä. Niiden hapokkuus on selvästi havaittavissa, ja niiden alkoholipitoisuus on kohtuullinen.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

6. Arvomerkinnällä Spätlese varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Spätlese” varustetut Mosel-viinit ovat aromeiltaan pääsääntöisesti intensiivisiä ja kypsän hedelmäisiä, ja niiden happorakenne on harmoninen.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

7. Arvomerkinnällä Auslese varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Auslese” varustetut Mosel-viinit ovat useimmiten voimakkaanvärisiä, ja niiden aromit ovat voimakkaan hedelmäisiä, toisinaan eksoottisia. Niissä ilmenee yleisesti myös hienostuneen hunajaisia ja mausteisia vivahteita.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

8. Arvomerkinnällä Beerenauslese varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Beerenauslese” varustetut Mosel-viinit valmistetaan ylikypsistä, kuivatuista tai jalohomeisista marjoista, minkä vuoksi niiden väri vaihtelee yleensä voimakkaan kullankeltaisesta meripihkaan ja niiden koostumus on hieman öljyinen. Niiden maulle on tyypillistä voimakas makeus, ja niiden happorakenne vaihtelee kohtalaisesta voimakkaaseen. Niiden aromit vaihtelevat pääasiassa hedelmäisistä mausteisiin, ja niissä on kypsien tai jopa ylikypsien hedelmien, kuivattujen hedelmien, hunajan ja mausteiden vivahteita.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

9. Arvomerkinnällä Eiswein varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Eiswein” varustetut Mosel-viinit puristetaan luonnollisesti jäätyneistä rypäleistä, minkä ansiosta rypäleiden ainesosien pitoisuudet ovat korkeita. Eiswein-viineille on yleensä tyypillistä voimakas makeus ja runsas hapokkuus. Niiden aromit ovat enimmäkseen hedelmäisiä, ja niissä on vähemmän jalohomeen vivahteita kuin Beerenauslese- ja Trockenbeerenauslese-viineissä.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

10. Arvomerkinnällä Trockenbeerenauslese varustetut viinit

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Arvomerkinnällä ”Trockenbeerenauslese” varustetut Mosel-viinit valmistetaan ylikypsistä, kuivatuista tai jalohomeisista marjoista, minkä vuoksi niiden väri vaihtelee yleensä voimakkaan kullankeltaisesta meripihkaan ja niiden koostumus on hieman öljyinen. Niiden maulle on tyypillistä voimakas makeus, ja niiden happorakenne vaihtelee kohtalaisesta voimakkaaseen. Niiden aromit vaihtelevat pääasiassa hedelmäisistä mausteisiin, ja niissä on kypsien tai jopa ylikypsien hedelmien, kuivattujen hedelmien, hunajan ja mausteiden vivahteita. Trockenbeerenauslese-viinit eroavat lähtökohtaisesti Beerenauslese-viineistä siten, että niiden aromaattisten aineiden pitoisuus on suurempi ja ominaispiirteet ovat vahvemmat jalohomeisten tai rusinamaisten marjojen ansiosta.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

11. Helmeilevä viini, laatukuohuviini

LYHYT KIRJALLINEN KUVAUS

Erilaiset rapautuneet maa-ainekset antavat leimansa Moselin alueen tuotteille.

Helmeilevä viini

Helmeilevien laatuviinien helmeily vaihtelee hennosta selkeään, ja viinit ovat hedelmäisiä ja raikkaita. Niiden aromit ovat viinityypin mukaan rinnastettavissa valko-, rosee- tai punaviinien kuvaukseen.

Laatukuohuviini

Laatukuohuviinien helmeilevyys vaihtelee selkeästä voimakkaaseen, ja viinit ovat hedelmäisen raikkaita tai kypsiä ja hiivaisia. Aromeja leimaavat perusviinin tyyppi, käytetyt rypälelajikkeet ja hiivakypsytyksen kesto.

Crémant-viinien helmeily on voimakasta, ja niiden rakenne on pehmeä. Niiden aromit vaihtelevat useimmiten hedelmäisen kypsistä hiivaisiin, ja niihin vaikuttavat perusviinin tyyppi, käytetyt rypälelajikkeet ja hiivakypsytyksen kesto.

Ilman väkevöimistä saadun suojatulla alkuperänimityksellä ”Mosel” varustetun viinin kokonaisalkoholipitoisuus voi olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

1. Kaikki tuotteet

Erityinen viininvalmistusmenetelmä

Tässä sovelletaan voimassa olevaa lakia.

2. Kaikki tuotteet

Asianomaiset viininvalmistusmenetelmien rajoitukset

Tässä sovelletaan voimassa olevaa lakia.

3. Kaikki tuotteet

Viininviljelykäytäntö

Tässä sovelletaan voimassa olevaa lakia.

5.2. Enimmäistuotokset

125 hehtolitraa hehtaaria kohti

6. Rajattu maantieteellinen alue

Rheinland-Pfalzin osavaltion suojatun alkuperänimityksen piiriin kuuluvat seuraavien kuntien viinitarhat: Alf (1599), Alken (1375), Ayl (Ayl (2740), Biebelhausen (2741)), Bausendorf (Bausendorf (2476), Olkenbach (2477)), Beilstein (1509), Bekond (2609), Bengel (2474), Bernkastel-Kues (Andel (2431), Bernkastel (2433), Kues (2432), Wehlen (2434)), Brauneberg (2429), Bremm (1516), Briedel (1601), Briedern (1510), Brodenbach (1373), Bruttig-Fankel (Bruttig (1506), Fankel (1507)), Bullay (1596), Burg (Mosel) (2460), Burgen (Landkreis Bernkastel-Wittlich) (2425), Burgen (Landkreis Mayen-Koblenz) (1371), Cochem (Cochem (1531), Cond (1533), Sehl (1532)), Detzem (2602), Dieblich (1378), Dreis (Landkreis Bernkastel-Wittlich) (2540), Ediger-Eller (Ediger (1514), Eller (1515)), Ellenz-Poltersdorf (1508), Enkirch (2459), Ensch (2605), Erden (2440), Ernst (1505), Esch (Landkreis Bernkastel-Wittlich) (2562), Fell (Fastrau (2619), Fell (2622)), Fisch (2735), Flußbach (2478), Föhren (2610), Franzenheim (2786), Graach an der Mosel (2437), Hatzenport (1370), Hetzerath (2559), Hochweiler (2787), Hupperath (2542), Igel (Igel (2788), Liersberg (2789)), Irsch (2711, 2867), Kanzem (2757), Kasel (2662), Kastel-Staadt (2713), Kenn (2614), Kesten (2427), Kinderbeuern (2475), Kinheim (2473), Kirf (Kirf (2717), Meurich (2718)), Klausen (Krames-Klausen (2563), Pohlbach (2564)), Klotten (1502), Klüsserath (2608), Kobern-Gondorf (Gondorf (1364), Kobern (1363)), Koblenz (Güls (1405), Koblenz (1401), Lay (1403), Metternich (1407), Moselweiß (1402)), Köwerich (2607), Konz (Filzen (2428), Filzen (2770), Könen (2769), Kommlingen (2773), Konz (2771), Krettnach (2774), Niedermennig (2772), Oberemmel (2775)), Korlingen (2668), Kröv (2472), Langsur (Grewenich (2793), Langsur (2790), Metzdorf (2794)), Lehmen (Lehmen (1366), Moselsürsch (1367)), Leiwen (2601), Lieser (2436), Löf (Kattenes (1368), Löf (1369)), Lösnich (2441), Longen (2616), Longuich (2615), Maring-Noviand (2435), Mehring (Lörsch (2617), Mehring (2621)), Mertesdorf (2663), Merzkirchen (2724), Mesenich (1511, 2791), Minheim (2576), Morscheid (2665), Moselkern (1558), Müden (Mosel) (1557), Mülheim (Mosel) (2430), Neef (1597), Nehren (1513), Neumagen-Dhron (Dhron (2579), Neumagen (2580)), Niederfell (1377), Nittel (Köllig (2761), Nittel (2763), Rehlingen (2762)), Oberbillig (2767), Oberfell (1376), Ockfen (2739), Ollmuth (2675), Onsdorf (2760), Osann-Monzel (Monzel (2566), Osann (2565)), Palzem (Esingen (2728), Helfant (2732), Kreuzweiler (2729), Palzem (2730), Wehr (2731)), Pellingen (2776), Piesport (Niederemmel (2578), Piesport (2577)), Platten (2536), Pluwig (2670), Pölich (2603), Pommern (1546), Pünderich (1600), Ralingen (Edingen (2804), Godendorf (2803), Ralingen (2802), Wintersdorf (2799)), Reil (2471), Riol (2618), Rivenich (2561), Riveris (2664), Saarburg (2737), Sankt Aldegund (1598), Schleich (2604), Schoden (2742), Schweich (Issel (2613), Schweich (2612)), Sehlem (2560), Senheim (1512), Serrig (2712), Sommerau (2666), Starkenburg (2458), Tawern (Fellerich (2766), Tawern (2759)), Temmels (2765), Thörnich (2606), Traben-Trarbach (Traben (2452), Trarbach (2453), Wolf (2451)), Treis-Karden (Karden (1555), Treis (1556)), Trier (Biewer (2857), Eitelsbach (2855), Filsch (2866), Kernscheid (2868), Kürenz (2864), Olewig (2863), Ruwer-Maximin (2853), Ruwer-Paulin (2854), St. Matthias (2861), Tarforst (2865), Trier (2856), Zewen (2860)), Trittenheim (2581), Ürzig (2439), Valwig (1504), Veldenz (2423), Waldrach (2661), Wasserliesch (2768), Wawern (Trier-Saarburg) (2758), Wellen (2764), Witlingen (2756), Wincheringen (Bilzingen (2723), Söst (2734), Wincheringen (2733)), Winningen (1362), Wintrich (2426), Wittlich (Lüxem (2522), Neuerburg (2524), Wittlich (2521)), Zell (Mosel) (Kaimt (1594), Merl (1595), Zell (1593)), Zeltingen-Rachtig (2438).

Saarlandin osavaltion suojatun alkuperänimityksen piiriin kuuluvat seuraavien kuntien tai niiden osien viinitarhat: Perl (Hasenberg, St. Quirinusberg), Oberperl, Nennig (Römerberg, Schlossberg), Sehndorf (Klosterberg, Marienberg).

Tarkka rajaus esitetään kartoissa, joista ilmenevät edellä mainittujen kuntien lohkokohtaisesti rajatut viinitarhat ja jotka ovat nähtävillä osoitteessa www.ble.de/eu-qualitaetskennzeichen-wein.

Suojatulla nimityksellä ”Mosel” varustettuja laatuviinejä, arvomerkinnällä varustettuja viinejä, tma-kuohuviinejä tai tma-laatukuohuviinejä voidaan valmistaa muualla kuin määritellyllä viljelyalueella, jolta rypäleet on korjattu ja joka ilmoitetaan merkinnöissä, jos valmistusalue sijaitsee samassa osavaltiossa tai naapuriosavaltiossa.

7. Viininvalmistuksessa käytettävä rypälelajike tai -lajikkeet

Accent

Acolon

Albalonga

Allegro

Arnsburger

Auxerrois - Auxerrois blanc, Pinot Auxerrois

Bacchus

Baron

Blauburger

Blauer Frühburgunder - Frühburgunder, Pinot Noir Precoce, Pinot Madeleine, Madeleine Noir

Blauer Limberger - Limberger, Lemberger, Blaufränkisch

Blauer Portugieser - Portugieser

Blauer Silvaner

Blauer Spätburgunder - Spätburgunder, Pinot Nero, Pinot Noir, Samtrot,

Blauer Trollinger - Trollinger, Vernatsch

Blauer Zweigelt - Zweigelt, Zweigeltrebe, Rotburger

Bolero

Bronner

Cabernet Blanc

Cabernet Carbon

Cabernet Carol

Cabernet Cortis

Cabernet Cubin - Cubin

Cabernet Dorio - Dorio

Cabernet Dorsa - Dorsa

Cabernet Franc

Cabernet Mitos - Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe - Faber

Findling

Freisamer

Früher Malingre - Malinger

Früher Roter Malvasier - Malvoisie, Malvasier, Früher Malvasier

Färbertraube

Gelber Muskateller - Muskateller, Muscat Blanc, Muscat, Moscato

Goldriesling

Grüner Silvaner - Silvaner, Sylvaner

Grüner Veltliner - Veltliner

Hegel

Helfensteiner

Helios

Heroldrebe

Hibernal

Huxelrebe - Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Müller Thurgau - Rivaner

Müllerrebe - Schwarzriesling, Pinot Meunier

Neronet

Nobling

Optima 113 - Optima

Orion

Ortega

Osteiner

Palas

Perle

Phoenix - Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling - Elbling Rouge

Roter Gutedel - Chasselas Rouge

Roter Muskateller

Roter Riesling

Roter Traminer - Traminer, Gewürztraminer, Clevner

Rubinet

Ruländer - Pinot Gris, Pinot Grigio, Grauburgunder, Grauer Burgunder

Saint Laurent - St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gryn

Sauvignon Sary

Scheurebe

Schönburger

Septimer

Siegerrebe - Sieger

Silcher

Sirius

Solaris

Souvignier Gris

Staufer

Syrah - Shiraz

Tauberschwarz

Weißer Burgunder - Pinot Blanc, Pinot Bianco, Weißburgunder

Weißer Elbling - Elbling

Weißer Gutedel - Chasselas, Chasselas Blanc, Fendant Blanc. Gutedel

Weißer Riesling - Riesling, Riesling renano, Rheinriesling, Klingelberger

Wildmuskat

Würzer

8. Yhteyden/yhteyksien kuvaus

Moselin viininviljelyalue, jonka viinitarhat myötäilevät pääasiassa Mosel-joen ja sen sivujokien Saarin ja Ruwerin uomia, ulottuu useille luonnonaluekokonaisuuksille. Lounaasta koilliseen erottuvat seuraavat kokonaisuudet: Obermosel (Perlistä Konziin), Trierer Talweitung (Konzista Schweichiin), Mittelmosel (Schweichista Moselkerniin) ja Untere Moseltal (Moselkernistä Koblenziin). Morfologisesti Mosel voidaan jakaa karkeasti kahteen osaan. Obermoselin ja Trierer Talweitungin luonnonaluekokonaisuuksilla Mosel mutkittelee Trierer Buchtin mesotsooisten kivikerrostumien (Buntsandstein, Muschelkalk ja Keuper) lomassa. Mittel- ja Untermoselin luonnonaluekokonaisuuksilla joki sitä vastoin kiemurtelee Rheinisches Schiefergebirge -vuoriston devonikauden kallioperään kaivertuneessa kapeassa V-laaksossa. Moselin, Saarin ja Ruwerin varrella on viininviljelyyn käytettäviä alueita, jotka sijaitsevat noin 65–375 metrin korkeudessa merenpinnasta. Viinitarhojen keskimääräinen korkeus merenpinnasta on 180 metriä. Viinitarhojen kaltevuussuuntana on pääasiallisesti (50-prosenttisesti) SE-S-SW. Koko viljelyalueen viinitarhojen keskimääräinen kaltevuus on 195 astetta (SSW). Geologia: Moselin viininviljelyalueella on selvästi eniten devonikauden kiviainesta. Merialueelle kerrostui devonikaudella sedimenttejä. Rannikon läheisyydessä ne olivat hiekkaa ja kauempana rannikosta silttiä ja savea. Kivihiilikaudella näistä sittemmin kiinteiksi muuttuneista kerrostumista kehittyi vuorijono (Rheinisches Schiefergebirge). Nykyään niiltä alueilta, joilla on devonikauden kiviainesta, löytyy pääasiassa kvartsihiekkakiviä, kvartsiitteja ja (savi)liusketta. Nykyisen Trierer Buchtin alueella syntyi alatriaskaudella (Buntsandstein) tuuliperäisiä kerrostumia ja lietemaita, jotka ovat nykyään hiekkakiveä. Sitä seuraavina ajanjaksoina – keskitriaskaudella (Muschelkalk) ja ylätriaskaudella (Keuper) – Trierer Buchtin alueelle muodostui kalkkipitoisia meren tuomia kerrostumia. Vain Obermoselin alueella esiintyy ylätriaskauden ja keskitriaskauden kiviaineksia.

Luonnolliset tekijät: Säätietojen mukaan päivittäisten lämpötilojen vuosikeskiarvo on 9,7 °C, Kasvukauden lämpötila on keskimäärin 14,1 °C. Vuotuinen sademäärä on 760 mm, ja siitä saadaan 60 % kasvukaudella. Viiniköynnökset saavat kasvukauden aikana suoraa auringonsäteilyä keskimäärin 652 000 Wh/m2. Auringonsäteilyn suurimmat arvot mitataan jyrkkärinteisiltä alueilta ja kaikkein jyrkimmiltä rinteiltä.

Ihmisen toimintaan liittyvät tekijät: Pienikokoinen rakenne ja jyrkkärinteiset alueet rajoittavat teknisten koneiden käyttöä viinitiloilla. Viinitilojen hoito on näin ollen erittäin työvoimavaltaista. Tehokkaalla hoidolla on vakauttava vaikutus satoihin. Tämä parantaa merkittävästi sadon laatua viinien luonnollisen vähimmäisalkoholipitoisuuden, aromien selväpiirteisyyden ja happotasapainon osalta. Pitkä kasvukausi yhdessä viljelyalueen erityisen pinnanmuodostuksen, mikroilmasto-olosuhteiden, maaperän ominaiskoostumuksen ja ihmisten toiminnan kanssa määrittävät viinien typologian. Ihmisten toiminta perustuu vuosisataiseen viininviljelyperinteeseen.

9. Olennaiset lisäedellytykset (pakkaaminen, merkinnät, muut vaatimukset)

Viinit, laatukuohuviinit ja helmeilevät viinit

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Jotta perinteisiä merkintöjä voidaan käyttää etiketeissä, laatuviinien, arvomerkinnällä varustettujen viinien, helmeilevien tma-laatuviinien tai tma-kuohuviinien on läpäistävä virallinen tarkastus. Annettu tarkastusnumero (amtliche Prüfungsnummer) on merkittävä etikettiin. Se korvaa eränumeron.

Nykyisten suojattujen viinien nimitysten lisäksi viinit ja viinituotteet on varustettava jollakin tuote-eritelmän 5 kohdan a alakohdassa tarkoitetuista perinteisistä merkinnöistä. Tuote-eritelmän 5 kohdan b alakohdassa tarkoitettujen perinteisten merkintöjen merkitseminen on vapaaehtoista.

Viinitarharekisteri sisältää lisäksi luettelon pienemmille maantieteellisille yksiköille hyväksyttyjen alueiden, viinitarharyhmien ja yksittäisten viinitarhojen sekä sarkojen nimistä. Viinitarharekisteriin on merkitty tilojen ja alueiden rajat maarekisterimerkintöjen mukaan (maa-alue, pelto, sarka ja palsta). Rekisterin hallinnoinnista vastaa Rheinland-Pfalzin maatalouskamari. Saarlandissa sitä hallinnoidaan asetuksen Verordnung über die Abgrenzung der Weinbaugebiete im Saarland (viininviljelyalueiden rajaamisesta Saarlandissa annetun asetuksen) mukaisesti. Viinitarharekisterin perustaminen ja ylläpitäminen perustuvat seuraavaan lainsäädäntöön:

— Weingesetz (viinilaki), 23 §:n 3 ja 4 momentti

— Weinverordnung (viiniasetus), 29 §

— Landesgesetz über die Festsetzung von Lagen und Bereichen und über die Weinbergsrolle (osavaltion viinitarhalaki)

— Verordnung über die Abgrenzung der Weinbaugebiete im Saarland (viininviljelyalueiden rajaamista Saarlandissa koskeva asetus), annettu 2. kesäkuuta 2006

— Landesverordnung über Zuständigkeiten nach dem Gebiet des Weinrechts (osavaltion asetus toimivallasta viinilainsäädännön alalla), 2 §:n 16 momentti.

Pienten maantieteellisten yksiköiden rajaamisen muuttaminen on sallittua vain Weingesetz-lain 22g §:n mukaisten toimivaltaisten organisaatioiden suostumuksella. Weingesetz-lain 22g §:n mukaisten toimivaltaisten organisaatioiden on ilmoitettava kaikista muutoksista liittovaltion maatalous- ja elintarvikevirastolle.

Linkki tuote-eritelmään

www.ble.de/eu-qualitaetskennzeichen-wein

(1) EUVL L 9, 11.1.2019, s. 2.